**atmintinė**

**NAUJAM Indėlių draudimo sistemos dalyviUI**

|  |
| --- |
| **kaip TAPTI INDĖLIŲ DRAUDIMO SISTEMOS DALYVIU?** |
| **Pateikti prašymą** | Prieš pradėdami priimti indėlius, Lietuvos Respublikos indėlių ir įsipareigojimų investuotojams draudimo įstatymo (toliau - IĮIDĮ) 11 straipsnio 1 dalyje nurodyti subjektai valstybės įmonei „Indėlių ir investicijų draudimas“ (toliau – IID) turi pateikti:* ***Prašymą drausti indėlius (gavus veiklos licenciją);***
* ***Nurodyti atsakingų už indėlių draudimą asmenų sąrašą, nurodant asmenų vardus, pavardes, pareigas, telefono numerius ir elektroninio pašto adresus.***

IID, gavusi prašymą drausti indėlius, patikrins, ar prašymą pateikęs subjektas turi licenciją priimti indėlius bei per 5 darbo dienas nuo prašymo gavimo dienos raštu nurodys prašymą pateikusiam subjektui Indėlių draudimo fondo sąskaitą, į kurią turi būti mokamos indėlių draudimo įmokos, arba pateikia motyvuotą atsisakymą drausti indėlius.Prašymas drausti indėlius IID pateikiamas valstybine kalba. Tuo atveju, jeigu prašymas surašytas ne valstybine kalba, kartu pateikiamas įstatymų nustatyta tvarka patvirtintas prašymo vertimas į valstybinę kalbą. |
| **Sumokėti avansinę draudimo įmoką** | Prašymą pateikę subjektai, per 10 dienų nuo IID nurodymo gavimo dienos privalo sumokėti pirmąją (avansinę) indėlių draudimo įmoką į Indėlių draudimo fondo sąskaitą: bankai – **2 000 eurų**, kredito unijos – **200 eurų**. Subjektas, sumokėjęs avansinę draudimo įmoką tampa indėlių draudimo sistemos (toliau – IDS) dalyviu (IĮIDĮ 12 straipsnis 7 dalis).<https://www.e-tar.lt/portal/lt/legalAct/TAR.3BAADED2C30B/asr>  |
| **KOKIUS DUOMENIS PRIVALĖS DEKLARUOTI/TEIKTI IDS DALYVIS (KREDITO ĮSTAIGA)** |
| **Duomenų reikalingų draudimo įmokoms apskaičiuoti deklaravimas** | IDS dalyviai kiekvieną mėnesį iki sekančio mėnesio 10 d. turi pateikti IID duomenis apie pagrindinių apdraustųjų indėlių sumą ir pagrindinių apdraustųjų indėlių indėlininkų skaičių, buvusius praėjusio mėnesio paskutinę dieną.IDS dalyviai duomenis turi suvesti į IID Draudimo įmokų administravimo programos duomenų bazę <https://duomenutikrinimas.idf.lt/> (prisijungiama per IID pateiktą nuorodą su suteiktu prisijungimo vardu ir slaptažodžiu, IDS dalyviui nieko papildomai diegti nereikia). Visą su prisijungimu susijusią informaciją IID pateikia atsakingiems asmenims, kuriuos nurodo IDS dalyvis. |
| **IDS dalyvio duomenų teikimas****įmokų stebėsenai**  | IID atliekamos planinės įmokų stebėsenos metu, siekiant įvertinti visų IDS dalyvių deklaruotų duomenų, reikalingų metinės periodinės (*ex ante*) indėlių draudimo įmokų normos nustatymui, teisingumą (vertinami praėjusių kalendorinių metų gruodžio 31 d. duomenys), IDS dalyvio yra prašoma pateikti bendrą indėlininkų sąrašą Microsoft Excel formatu IDS dalyviui patogia struktūra. Duomenų struktūra turi būti tokia, kad galima būtų nustatyti indėlininkų sąskaitose esančių pinigų likučius ir identifikuoti, ar šie indėliai yra tinkami drausti, ir ar jie įtraukti į duomenis, reikalingus indėlių draudimo įmokų sumos nustatymui. Planinei IDS dalyvių įmokų stebėsenai bendrame indėlininkų sąraše teikiami ***nuasmeninti*** indėlininkų (*fizinių asmenų)* duomenys. Duomenys įmokų stebėsenai teikiami kiekvienais metais nuo sausio 1 d. (planinė įmokų stebėsena IID atliekama nuo sausio 1 d. iki gegužės 31 d.). Duomenys teikiami per <https://duomenutikrinimas.idf.lt/>, IDS dalyviui suvedant prisijungimo vardą ir slaptažodį (interneto svetainės skiltis DALYVIAMS/ dalyvių teikiami duomenys).  |
| **IDS dalyvio duomenų teikimas draudimo išmokoms išmokėti** | IID paprašius ar kitais IĮIDĮ numatytais atvejais, IDS dalyvis privalo pateikti duomenis, reikalingus indėlių draudimo išmokoms išmokėti. Planinei išmokų stebėsenai (IID atliekama kiekvienais metais nuo sausio 1 d. iki gegužės 31 d.) IDS dalyvis teikia nustatytos formos ataskaitas. Išmokų stebėsenos metu nustatoma, ar Duomenų tikrinimo programos sugeneruotoje informacijoje apie patikrintus sąrašus, sudaromus pagal ,,Duomenų, reikalingų indėlių draudimo išmokoms apskaičiuoti, aprašo“ reikalavimus, yra klaidų.Duomenys (ataskaitos) IID teikiami per <https://duomenutikrinimas.idf.lt/>, IDS dalyviui suvedant prisijungimo vardą ir slaptažodį (interneto svetainės skiltis DALYVIAMS/dalyvių teikiami duomenys).Duomenų struktūra yra nustatyta ir patvirtinta „Duomenų, reikalingų indėlių draudimo išmokoms apskaičiuoti apraše“. |
| **IDS DALYVIO MOKAMOS *EX ANTE* INDĖLIŲ DRAUDIMO ĮMOKOS** |
| ***Ex ante* indėlių draudimo įmokų mokėjimas** | Kaip apskaičiuojamos ir mokamos periodinės IDS dalyvių *ex ante* indėlių draudimo įmokos informacija pateikiama *Periodinių (ex ante) ir specialiųjų (ex post) indėlių draudimo įmokų ir pirmųjų (avansinių) draudimo įmokų apskaičiavimo ir mokėjimo, delspinigių už laiku nesumokėtą Indėlių draudimo įmoką skaičiavimo ir mokėjimo bei įsipareigojimų investuotojams draudimo įmokos apskaičiavimo ir sumokėjimo taisyklių, patvirtintų IID tarybos 2018 m. lapkričio 15 d. nutarimu Nr.02-23-2 (2021 m. kovo 10 d. protokolo Nr. 02-8 redakcija)* IV ir VII skyriuose. Atkreiptinas dėmesys, kad IDS dalyviai periodines *ex ante* indėlių draudimo įmokas moka kiekvieną ketvirtį. Ketvirčio periodinė *ex ante* indėlių draudimo įmoka turi būti sumokėta per 10 darbo dienų nuo IID nurodymo gavimo dienos. |
| **KAIP IDS DALYVIS TURĖS INFORMUOTI SAVO KLIENTUS (INDĖLININKUS) APIE INDĖLIŲ DRAUDIMĄ** |
| **IDS dalyvio informacijos indėlininkams apie indėlių draudimą teikimas** | IDS dalyvis turi teikti informaciją indėlininkams apie indėlių draudimą klientų aptarnavimo padaliniuose, interneto svetainėse, sutartyse ir sąskaitų išrašuose. Taisyklės dėl informacijos apie indėlių draudimą teikimo klientų aptarnavimo padaliniuose, interneto svetainėse, sutartyse ir sąskaitų išrašuose nustatytos IĮIDĮ ir valstybės įmonės „Indėlių ir investicijų draudimas“ tarybos 2016 m. balandžio 4 d. nutarimu Nr. 02-5-2.2 (2021 m. kovo 10 d. protokolo Nr. 02-8 redakcija). |
| **REKOMENDACIJOS DALYVIAMS** |
| **Rekomendacijos IDS dalyviams** | Atsižvelgdama į IDS dalyvių poreikį vienodai taikyti IĮIDĮ nuostatas, susijusias su indėlių draudimu ir siekiant eliminuoti IDS dalyvių galimas klaidas dėl duomenų, reikalingų indėlių draudimo įmokoms apskaičiuoti pateikimo, įmokų sumokėjimo, dėl duomenų, reikalingų indėlių draudimo išmokoms apskaičiuoti, dėl IDS dalyviams nustatytos informavimo apie indėlių draudimą pareigos įgyvendinimo, IID yra parengusi rekomendacijas dalyviams. Rekomendacijas galite rasti IID interneto svetainės [www.iidraudimas.lt](http://www.iidraudimas.lt) skiltyje *Dalyviams/Rekomendacijos dalyviams*.  |
| **Indėlių draudimo sistemos dalyviams reikalavimai nustatyti Lietuvos Respublikos** **indėlių ir įsipareigojimų investuotojams draudimo įstatyme ir poįstatyminiuose teisės aktuose, kurie skelbiami valstybės įmonės „Indėlių ir investicijų draudimas“** **internetiniame puslapyje** <https://www.iidraudimas.lt/lt/teises-aktai/> **(skiltis *Teisinė informacija/Teisės aktai*)****Aktualią informaciją rasite valstybės įmonės „Indėlių ir investicijų draudimas“** **interneto svetainėje adresu:** <https://www.iidraudimas.lt/> Kontaktai: tel. : 8 5 213 5657; el. paštas idf@idf.lt |